wickkiey/tamil-wikipedia-chunked huggingface dataset:
# ஹரிகர்

## சாலை

தேசிய நெடுஞ்சாலை 4 உடன் (கோல்டன் நாற்கரத் திட்டத்தின் ஒரு பகுதி): ஹரிஹாரை பிராந்தியத்தின் பிற முக்கிய நகரங்களுடன் இணைக்கும் ஒரு நல்ல சாலைகள் உள்ளன.  
இது ஹூப்ளியிலுருந்து (131 கி.மீ) 3 மணி நேர பயணமும், மங்களூர் (272 கி.மீ) மற்றும் பெங்களூரிலிருந்து (278 கி.மீ) 6 மணிநேர பயணமும் ஆகும். வடக்கு கர்நாடகாவிலிருந்து / தெற்கு கர்நாடகாவிலிருந்து / செல்லும் அனைத்து பேருந்துகளும் ஹரிஹார் வழியாக செல்கின்றன. இந்த நகரம் தாவணகெரே நகரிலிருந்து 14 கி.மீ தூரத்தில் உள்ளது. இது முன்பு சித்ரதுர்கா மாவட்டத்தின் (78 கி.மீ) ஒரு பகுதியாக இருந்தது. இந்த நகரம் வரலாற்று இடமான அம்பிக்கும், ஹோஸ்பேட்டின் துங்கபத்ரா அணைக்கும் அருகில் உள்ளது. வடக்கு கர்நாடகாவிலிருந்து தர்மஸ்தலா, சிமோகா, மைசூர் செல்லும் பெரும்பாலான பேருந்துகள் ஹரிஹரா வழியாக செல்கின்றன.
# கம்லா கோட்டை

**கம்லா கோட்டை** *(Kamlah Fort)* இந்தியாவின் இமாச்சலப்பிரதேச மாநிலத்திலுள்ள மண்டி நகருக்கு மேற்கில் இருக்கும் கம்லா கிராமத்தில் அமைந்திருக்கிறது. 17 ஆம் நூற்றாண்டைச் சேர்ந்த இக்கோட்டை மண்டியை ஆட்சி செய்த சூரச் சென் என்ற இராசாவால் கிட்டத்தட்ட 1625 ஆம் ஆண்டில் கட்டப்பட்டிருக்கலாம். கம்லா கர் என்றும் இக்கோட்டையை அழைக்கிறார்கள்.  
மண்டி இராச்சியம் அதன் பாதுகாப்பிற்கு கோட்டைகளை நம்பியிருந்தது. 1788 ஆம் ஆண்டு முதல் 1826 ஆம் ஆண்டு வரையிலான சூரச் சென் ஆட்சி முதல் ஈசுவரி சென் ஆட்சி வரை பயன்பாட்டிலிருந்த மண்டி மாநிலத்தின் புகழ்பெற்ற 360 கோட்டைகளில் மிகவும் பாதுகாப்பான ஒரு களஞ்சியமாக கம்லா கோட்டை புகழ் பெற்றிருந்தது. மகாராசா ரஞ்சித் சிங் 1830 ஆம் ஆண்டில் இக்கோட்டையைத் தாக்கினார். 1840 ஆம் ஆண்டில் கோட்டை அழிக்கப்பட்டது. பின்னர் சில ஆண்டுகளுக்குப் பிறகு மீண்டும் மண்டி நகர அரசர்களால் புதுப்பிக்கப்பட்டது.
# இந்தியக் கடற்படை கல்விக்கழகம்

**இந்தியக் கடற்படை அகாதமி** (**Indian Naval Academy** (INA or INA Ezhimala) இந்தியக் கடற்படை மற்றும் இந்தியக் கடலோரக் காவல்படையில் சேரும் அதிகாரிகளுக்கு அடிப்படை கப்பற்படைப் பயிற்சி அளிக்கிறது இந்த அகாதமி, இந்தியாவின் கேரளா மாநிலத்தின் கண்ணூர் மாவட்டத்தில் அரபுக் கடல் கடற்கரையில் உள்ள எழிமலை எனுமிடத்தில் உள்ளது.  
1969-இல் கடற்படை அகாதமி நிறுவப்பட்டாலும், இதன் எழிமலை வளாகம் 8 சனவரி 2000 அமைக்கப்பட்டு, இதன் பெயர் இந்தியக் கடற்படை அகாதமி பெயர் மாற்றம் செய்யப்பட்டது. எழிமலையில் அமைந்த இந்தியக் கடற்படை அகாதமி வளாகம் 2,452 ஏக்கர் (9.92&nbsp;km<sup>2</sup>) பரப்பளவு கொண்டது. இவ்வளாகத்தில் *ஐஎன்எஸ் சமாரின்* கிட்டங்கியும், *ஐஎன்எச்எஸ் நவஜீவன்* என்ற மருத்துவமனையும் உள்ளது.
# இந்தியக் கடற்படை கல்விக்கழகம்

## பயிற்சி

மேனிலைப் பள்ளித் தேர்வில் அறிவியல் பாடத்திட்டத்தில் தேர்ச்சி பெற்ற மாணவர்கள், UPSC அல்லது தேசிய பாதுகாப்பு அகாதமி நடத்தும் நுழைவுத் தேர்வில் தேர்ச்சி பெற்றவர்களுக்கு, முப்படைச் சேவைகளுக்கான தேர்வு வாரியத்தினர் நடத்தும் 5 நாள் உடல் தகுதி மற்றும் அறிவித் திறன் குறித்தான் சோதனையில் வெற்றி பெற்றவர்கள் கடற்படை அகாதமி நடத்தும் 4 ஆண்டு மின்னனு & தொலைத்தொடர்பு, இயந்திரவியல் மற்றும் கப்பல் கட்டுமானம் ஆகிய இளநிலை பொறியியல் பட்டப்படிப்புகளில் சேர்க்கை நடைபெறுகிறது. 4 ஆண்டு இளநிலை பட்டப்படிப்பு முடித்தவர்களுக்கு, விசாகப்பட்டினம் கடற்படை தளத்தில் ஆறு மாத கடற்படை பயிற்சி வழங்கப்படும். மேலும் படிக்க விருப்பமுள்ளவர்கள் புது தில்லி இந்திய தொழில் நுட்பக் கழகத்தில் முதுநிலை படிப்பு மற்றும் ஆய்வுப் படிப்புகள் படிக்கலாம். இளநிலை கடற்படை அதிகாரிகளுக்கு கூடுதலாக தரைப்போர், நீர்மூழ்கி போர்முறைகள், கடற்படை விமானங்கள் இயக்குதல் குறித்து பயிற்சி வழங்கப்படும்.
# இந்தியக் கடற்படை கல்விக்கழகம்

## வளாகம்

, கேரளா]]  
இந்தியக் காவற்படை அகாதமி, கேரளாவின் கண்ணூர் நகரத்திலிருந்து வடக்கே 35 கி.மீ. தொலைவிலும், மங்களுருக்கு தெற்கே 117 கி.மீ. தொலைவிலும், அரபுக் கடல் கடற்கரையில் எழிமலை எனுமிடத்தில் அமைந்துள்ளது. இதன் அருகமைந்த தொடருந்து நிலையம், 8 கி.மீ. தொலைவில் உள்ள பையனூரில் உள்ளது. அருகமைந்த கண்ணூர் பன்னாட்டு வானூர்தி நிலையம், எழிமலைக்கு தென்கிழக்கே 60 கி.மீ. தொலைவில் உள்ளது. இதன் வளாகத்தில் ஒரு கலங்கரை விளக்கம் உள்ளது.
# இந்தியக் கடற்படை கல்விக்கழகம்

## நிர்வாகம்

இந்த அகாதமி வளாகம் பயிற்சி மண்டலம், நிர்வாக மண்டலம் மற்றும் குடியிருப்பு மண்டலம் என மூன்றாகப் பிரிக்கப்பட்டுள்ளது. இந்த அகாதமியில் 2010-ஆம் ஆண்டில் கல்வி கற்பிக்க 161 கடற்படை அதிகாரிகளும், 47 பேரராசிரியர்கள் மற்றும் விரிவுரையாளர்களும், 502 கடற்படை மாலுமிகளும், 557 கடற்படை அதிகாரிகளின் குடும்பத்தினரும் இருந்தனர். இந்த அகாதமியின் வளாகத்தில் கடற்படை அதிகாரிகள், ஊழியர்கள் மற்றும் அவர்களின் குடும்பத்தினர் 4,000 பேர் குடியிருப்பதற்கு வசதி உள்ளது. இந்த அகாதமி வளாகத்தில் *ஐஎன்எஸ் நவஜீவனி* என்ற மருத்துவ மனை 64 படுக்கைகளுடன் 12 டிசம்பர் 2012 அன்று நிறுவப்பட்டது.
# சிம்பல்பார தேசிய பூங்கா

**சிம்பல்பரா தேசிய பூங்கா** (**Simbalbara National Park)** இந்தியாவில் உள்ள தேசிய பூங்காவாகும். இது இமாச்சலப் பிரதேசத்தின் சிர்மெளர் மாவட்டத்தின் பாண்டா பள்ளத்தாக்கில், அரியானாவின் எல்லையில் அமைந்துள்ளது . அடர்த்தியான சால் காடுகளைக் கொண்டிருக்கின்றது. இந்த பாதுகாக்கப்பட்ட வனப்பகுதியானது 1958ஆம் ஆண்டில் சிம்பல்பாரா வனவிலங்கு சரணாலயமாக 19.03 சதுர கிலோ மீட்டர் பரப்பில் உருவாக்கப்பட்டது. 2010ல் 8.88&nbsp;சதுர கிலோ மீட்டர் பரப்பளவு சேர்க்கப்பட்டு தேசிய பூங்காவாக மாற்றப்பட்டது. தற்பொழுது சுமார் பரப்பளவில் இந்த பூங்கா அமைந்துள்ளது. இந்த பூங்காவின் பள்ளத்தாக்கில் வற்றாத நீரோடை ஒன்று உள்ளது. இமாச்சல பிரதேசத்தின் போக்குவரத்து மற்றும் சுற்றுலாத் துறை இந்த பூங்காவை அதன் இயற் வடிவத்தில் பாதுகாத்து வருகின்றது.  
சிம்பல்பாரா வன ஓய்வு இல்லம் புருவாலாவிலிருந்து சாலைகள் மூலம் நன்கு இணைக்கப்பட்டுள்ளது. இந்த இல்லத்திலிருந்து பள்ளத்தாக்கின் அழகிய காட்சிகளை ரசிக்கலாம். கோரல், கடமான் மற்றும் புள்ளிமான் ஆகியவை இங்கு காணப்படும் பொதுவான விலங்குகளாகும். அருகிலுள்ள காடுகளில் வனத்தினைச் சுற்றிப் பார்க்க நடைபாதைகள் உள்ளன. அக்டோபர் மற்றும் நவம்பர் மாதங்களில் பூங்காவைச் சுற்றிப்பார்க்கச் சிறந்த நேரம்.
# சிம்பல்பார தேசிய பூங்கா

## அணுகல்

- அருகிலுள்ள விமான நிலையம்: சண்டிகர் (நஹானிலிருந்து 87 கி.மீ)
- ரயில்வே: அருகிலுள்ள ரயில் பாதை அம்பாலா கேண்டில் உள்ளது. (நஹானிலிருந்து 63 கி.மீ)
- சாலை வழியாக: நஹான் சாலை வழியாக நன்கு இணைக்கப்பட்டுள்ளது, பல நகரங்கள் மற்றும் சுற்றுலா இடங்களுடன் இணைக்கப்பட்டுள்ளது.
- அருகிலுள்ள கிராமம்: சிம்பல்பராவுக்கு எதிரே உள்ள பால்கோரி
# சுரின்சார் ஏரி

**சுரின்சார் ஏரி (Surinsar Lake)** ஜம்மு நகரத்திலிருந்து 42 கிலோ மீட்டர் தொலைவில் மலைகள் மற்றும் அடர்ந்த காடுகளால் சூழ அமைந்துள்ளது. இது புராண முக்கியத்துவமுடைய ஏரியாக உள்ளது. சுரின்சார் மற்றும் மான்சார் ஏரிகள், இரட்டை ஏரிகள் எனக் கருதப்படுகின்றன. மான்சார் ஏரி சுமார் 9 கிலோ மீட்டர் தொலைவில் அமைந்துள்ளது. *சுரின்சார் மன்சார் வனவிலங்கு சரணாலயம்* இந்த இரண்டு ஏரிகளுக்கு நடுவில் அமைந்துள்ளது.  
இப்பகுதியில் ஏராளமான விலங்கினங்கள், தாவரங்கள் மற்றும் பறவைகள் உள்ளன. ஏரியின் நடுவில் சிறிய தீவு ஒன்று உள்ளது. இந்தத் தீவில் ஆயிரக்கணக்கான வெளவால்கள் உள்ளன.|name=Surang}}, என அழைக்கப்பட்டதாகவும் காலப்போக்கில் *சுரின்சார்* என மாறியது.
# பத்ரகடவு அருவி

**பத்ரகடவு அருவி** *(Pathrakadavu waterfalls)* இந்தியாவின் கேரளாவிலுள்ள பாலக்காடு மாவட்டத்தில் இருக்கும் அமைதிப் பள்ளத்தாக்கு தேசியப் பூங்காவில் அமைந்திருக்கும் ஒரு அருவியாகும். இந்த சுற்றுலா இடம் பத்ரகடவிலுள்ள குருதிச்சால் பகுதியில் அமைந்துள்ளது.
# பத்ரகடவு அருவி

## நீர்மின் சக்தி திட்டமும் சர்ச்சைகளும்

இந்த அருவி அமைந்துள்ள ஆற்றில் ஒரு நீர்மின் சக்தி திட்ட முன்வைப்பு இருந்தது. பல்வேறு சுற்றுச்சூழல் அமைப்புகள் மற்றும் செயற்பாட்டாளர்களால் ஆற்றில் நீர் மின் திட்டத்தை நிர்மாணிப்பது குறித்து பல போராட்டங்கள் நடந்தன. வனத்துறை கூட இந்த திட்டத்தை எதிர்த்தது.
# பத்ரகடவு அருவி

## சுற்றுலாத் திட்டம்

தற்போது சுற்றுச்சூழலுக்கு தீங்கு விளைவிக்காத இயற்கையின் அழகைப் பாதுகாக்கின்ற ஒரு சுற்றுச்சூழல் சுற்றுலா திட்டத்தை அமைதிப்பள்ளத்தாக்கு தேசியப் பூங்காவில் செயல்படுத்த அரசாங்கம் முயற்சிக்கிறது.
# இந்திய வான்படை கல்விக்கழகம்

**இந்திய வான்படை அகாதமி** (**Indian Air Force Academy, Dundigal**) இந்தியாவின் தெலங்கானா மாநிலத்தின் மெட்சல்-மல்கஜ்கிரி மாவட்டத்தில் உள்ள துண்டிக்கல் எனுமிடத்தில் அமைந்துள்ளது. இது ஐதராபாத் நகரத்திலிருந்து 23 கி.மீ. தொலைவில் உள்ளது. இந்த வான்படை அகாதமி 1961-இல் நிறுவப்பட்டு, 1971-ஆம் ஆண்டு முதல் தன் பணியை துவக்கியது. இதன் வளாகம் 7050 ஏக்கர் நிலப்பரப்பில் உள்ளது.  
இந்த வான் படை அகாதாமி, இந்திய வான்படையில் சேரும் பயிற்சி மாணவர்களுக்கு போர் வானூர்திகளை இயக்குதல், பராமரித்தல் மற்றும் வான் போக்குவரத்து கட்டுப்பாட்டு கருவிகளை இயக்கும் தொழில்நுட்ப பயிற்சிகளை வழங்குகிறது. மேலும் இந்தியக் கடற்படை அகாதமியின் பயிற்சி மாணவர்களுக்கு கடற்படை போர் வானூர்திகளை இயக்க பயிற்சி வழங்குகிறது.
# முதுகுடி மன்னர்கள்

**முதுகுடி மன்னர்கள்** சங்ககாலத்தில் முதுகுடிநாடு என்னும் பகுதியை ஆண்ட மன்னர்கள் ஆவர். பாண்டியன் நாட்டில் இருந்த நூறு உட்பிரிவுகளில் 'முதுகுடிநாடு' என்பதும் ஒன்று. தற்போதைய எட்டயபுரம் சுற்றுவட்டார பகுதி முதுகுடி நாடு என்று அழைக்கப்பட்டது. சங்ககாலத்தில் முதுகுடி என்றும் பாண்டியர் ஆட்சி காலத்தில் முன்குடி, முதுகுடி என்றும் நாயக்கர் ஆட்சிக் காலத்தில் எட்டயபுரம் என்றும், இளசை எனவும் மாறி உள்ளது. இந்த குழு நிலப்பகுதியின் தலைநகரமாக இளம்பூவனம் என்ற ஊர் இருந்துள்ளது.இது இன்றும் எட்டயபுரம் -கோயில்பட்டி சாலையில் ஒரு சிற்றூராக உள்ளது.  
சங்கஇலக்கியத்தில் இந்தப் பகுதியை ஆண்ட மன்னர்கள் 'முதுகுடி மன்னர்கள்' என்றும் 'முதுகுடி மறவர்கள்' என்றும் புகழப்படுகின்றனர். மறவர் இனக் குழுவினரான அகதா என்னும் பிரிவினர் இப்பகுதியை ஆண்ட தற்கான வரலாற்றுச் சாசனங்கள் உள்ளன.
# வடிவழகர்

**வடிவழகர்** அல்லது **மாதிரிகள்** (*Model*) என்பது வணிகரீதியாக ஒரு பொருளை காட்சி படுத்த அல்லது அதை விளம்பரப்படுத்த உதவியாக பணியாற்றுபவரின் பாத்திரத்தை வடிவழகர் (வடிவழகி) என்று அழைக்கப்படுகின்றது. இத்துறையில் பெண்களில் பங்கு மிகமுக்கியமானது அதே தருணம் ஆண்களும் மற்றும் சிறுவர்களும் இந்த பணியை செய்கின்றார்கள்.  
வடிவழகு செய்தல் என்பது நடிப்பு அல்லது நடனம் போன்ற பிற வகையான பொது செயல்திறன்களிலிருந்து வேறுபட்டதாகக் கருதப்படுகிறது. ஒய்யாரம், கவர்ச்சி, உடற்பயிற்சி, நீச்சலுடை, கலை, உடல் பகுதி, விளம்பர மற்றும் வணிக மாதிரி போன்றவை இந்த வகைகளில் அடங்கும். ஆனால் புத்தகம், பத்திரிகை, திரைப்படம், செய்தித்தாள், இணையம் மற்றும் தொலைக்காட்சி உள்ளிட்ட பல்வேறு ஊடக வடிவங்களில் வடிவழகர் வகைகள் இடம் பெறுகின்றனர்.  
இந்த மாதிரிகளை மையமாக வைத்து 2015 ஆம் ஆண்டில் சங்கர் இயக்கத்தில் ஐ என்ற திரைப்படம் வெளியானது. அதே போன்று சன் லைப் தொலைக்காட்சியில் 'சொப்பன சுந்தரி' என்ற நிகழ்ச்சியும் ஒளிபரப்பானது.
# வடிவழகர்

## வரலாறு

### ஆரம்ப ஆண்டுகளில்

14 ஆம் நூற்றாண்டில் ஐரோப்பாவில், ஆடைகள் மனித அளவில் தயாரிக்கப்படுவதற்கு முன்பு, மாதிரி பொம்மைகளால் (பெரும்பாலும் அரசர்களுக்கு) வாடிக்கையாளர்களுக்கு வடிவத்தில் காட்டப்பட்டது.
# வடிவழகர்

## கலைச்சார் வடிவழகர்கள்

படைப்பாற்றல் செயல்பாட்டின் ஒரு பகுதியாக **கலைச்சார் வடிவழகர்கள்** எந்தவொரு காட்சி கலைக்கும் தோரணை கொடுக்கின்றன. கலைச்சார் வடிவழகர்கள் பெரும்பாலும் மனித உருவத்தை உள்ளடக்கிய ஒரு கலைப் படைப்புக்கான உள்ளெழுச்சி வழங்கும் தொழிலர்களாவர் . உருவம் வரைதல், உருவ ஓவியம், சிற்பம் மற்றும் ஒளிப்படம் எடுத்தல் ஆகியவையில் மாதிரிகளைப் பயன்படுத்தி உருவாக்கப்பட்ட கலையின் மிகவும் பொதுவான வகைகள், ஆனால் எந்த ஊடகமும் பயன்படுத்தப்படலாம். பெரும்பாலும் கலாசாலைகளுக்காக அல்லது ஒரு வடிவழகரின் செலவைப் பகிர்ந்து கொள்ள கூடிவரும் அனுபவமிக்க கலைஞர்களின் முறைசாரா குழுக்களால் பயன்படுத்தப்படுகின்றனர்.
# செல்லுலோஸ் அசிட்டேட்

**செல்லுலோஸ் அசிட்டேட்** (*Cellulose acetate*) என்பது ஒருவகை செயற்கை இழையாகும். இது 'இயற்கை உயிர்மம்’ என்று கூறப்படும் செல்லுலோஸிலிருந்து உருவாக்கப்படுகிறது. இதனை ‘அசிட்டேட் ரேயான்’ என்று அழைப்பதும் உண்டு. மென்மையான மரக்கூழுடன் குட்டை இழைப்பருத்தியையும் அத்துடன் அசெட்டிக் அமிலத்தையும் கலந்து வினைபுரியச் செய்வர். இதன்மூலம் செல்லுலோஸ் 'அசெட்டேட்’ எனும் புதிய சேர்மப்பொருள் கிடைக்கும். இதிலிருந்து செயற்கை இழை உருவாக்கப்படுகிறது. இவ்விதம் பெறப்பட்ட விளைபொருள் 'செலினேஸ் பட்டு' என அழைக்கப்படுகிறது. இந்த இழை நைலான் இழையைவிட வலுக் குறைந்ததாகும். இவ்விழையைக் கொண்டு ஆடை நெய்யப்படுகிறது. அதிலும் குறிப்பாக பெண்களுக்கான சேலைகள் அதிகம் நெய்யப் பயன்படுத்தப்படுகிறது. இது விலை மலிவானதாகும்.  
அசிட்டேட் இழை ஆடைகள் பளபளப்பானவை. ஆனால், இவற்றை சலவைப் பெட்டி கொண்டு தேய்த்தால் இழை உருகி விடும். புகைபோன்றவை பட்டால் இதன் நிறம் மங்கிவிடும்.  
செல்லுலோஸ் அசிட்டேட்டைக் கொண்டு சலவைப்பெட்டியின் மேல்கைப்பிடி, மூக்குக் கண்ணாடிச் சட்டம், பேனா போன்றவை செய்யப்படுகின்றன.
# விக்கிப்பீடியா:Statistics/weekly/18-Oct-2020
| 217 | Sanjayan sk | 0 | 1 | 0 | 0 | 0 | 0 | 0 | 1 | 0 |  |
| 218 | 117.202.245.170 | 0 | 1 | 0 | 0 | 0 | 0 | 0 | 1 | 0 |  |
| 219 | 5.110.199.110 | 0 | 1 | 0 | 0 | 0 | 0 | 0 | 1 | 0 |  |
| 220 | ஜெகநாதன் வீரக்குமார் | 0 | 1 | 0 | 0 | 0 | 0 | 0 | 1 | 640 |  |
| 221 | Ravidreams | 0 | 0 | 0 | 0 | 0 | 0 | 1 | 1 | 0 |  |
| 222 | Gotitbro | 0 | 1 | 0 | 0 | 0 | 0 | 0 | 1 | 0 |  |
| 223 | 2401:4900:25E5:7834:F5B8:56EE:86C3:1AA8 | 0 | 1 | 0 | 0 | 0 | 0 | 0 | 1 | 0 |  |
| 224 | 2409:4072:E8A:C40F:C1A3:7514:14C8:1E48 | 0 | 1 | 0 | 0 | 0 | 0 | 0 | 1 | 0 |  |
| 225 | Arjun Muraleedharan Madathiparambil | 0 | 1 | 0 | 0 | 0 | 0 | 0 | 1 | 0 |  |
| 226 | Vilho-Veli | 0 | 1 | 0 | 0 | 0 | 0 | 0 | 1 | 64 |  |
| 227 | 2402:4000:2381:8D32:889D:2A0E:1951:7502 | 0 | 1 | 0 | 0 | 0 | 0 | 0 | 1 | 43 |  |
| 228 | 103.60.175.3 | 0 | 0 | 0 | 0 | 1 | 0 | 0 | 1 | 0 |  |
| 229 | சுசிந்திரன் | 0 | 1 | 0 | 0 | 0 | 0 | 0 | 1 | 861 |  |
| 230 | 106.198.46.13 | 0 | 1 | 0 | 0 | 0 | 0 | 0 | 1 | 673 |  |
| 231 | 117.96.221.17 | 0 | 1 | 0 | 0 | 0 | 0 | 0 | 1 | 7660 |  |
| 232 | Nathenk2330 | 0 | 1 | 0 | 0 | 0 | 0 | 0 | 1 | 42 |  |
| 233 | இ.பு.ஞானப்பிரகாசன் | 0 | 1 | 0 | 0 | 0 | 0 | 0 | 1 | 0 |  |
| 234 | 223.181.243.55 | 0 | 1 | 0 | 0 | 0 | 0 | 0 | 1 | 695 |  |
| 235 | 2401:4900:3380:42B:218F:2821:A5DA:26A2 | 0 | 1 | 0 | 0 | 0 | 0 | 0 | 1 | 3 | } |
# ஜோராண்டா அருவி

**ஜோராண்டா அருவி (Joranda Falls)** (ଯୋରନ୍ଦା ପ୍ରପାତ୍) என்பது இந்திய மாநிலமான ஒடிசாவின் மயூர்பஞ்ச் மாவட்டத்தில் உள்ள சிமிலிபால் தேசிய பூங்காவின் மையப் பகுதியில் அமைந்துள்ளது. பரேஹிபனி அருவி ஜோராண்டா அருவிக்கு அருகில் அமைந்துள்ளது. இது இந்தியாவின் 19வது மிக உயரமான அருவியாகும்.
# ஜோராண்டா அருவி

## அருவி

ஜோராண்டா அருவியானது உயரமானது. நீரானது உயரமான குன்றின் இடையே துளி போல வெளியேறும்.
# நீனை அருவி

**நீனை (Ninai)** என்பது இந்திய மாநிலமான குசராத்தின் நர்மதா மாவட்டத்தின் தேடியாபடா வட்டத்தில் உள்ள அருவியாகும்.
# நீனை அருவி

## நிலவியல்

நீனை அருவியானது மாநில நெடுஞ்சாலை (குசராத்) 163க்கு அப்பால் அமைந்துள்ளது. இது தேடியாபடாவிலிருந்து சுமார் 35 கி.மீ. தொலைவிலும் சூரத்திலிருந்து 143 கி.மீ. தொலைவிலும் அமைந்துள்ளது. இதன் அருகில் உள்ள ரயில் நிலையம் பாருச்சில். நீனையிலிருந்து இந்த இரயில் நிலையம் 125 கி.மீ. தொலைவில் அமைந்துள்ளது. அருவியின் அருகிலுள்ள விமான நிலையமாகச் சூரத்து விமான நிலையம் உள்ளது.
# நீனை அருவி

## நீர்வீழ்ச்சிகள்

நீனை நீர்வீழ்ச்சியின் உயரம் 30 அடிக்கும் அதிகமாக உள்ளது.
# நீனை அருவி

## புவியியல் முக்கியத்துவம்

நீனை அருவியைச் சுற்றி மிக அழகான வனப்பகுதி உள்ளது. தேடிபயாபடா வனச்சரக காடுகள் சூழ சூல்பன்னேசுவர் வனவிலங்கு சரணாலயப் பகுதியில் இந்த அருவி அமைந்துள்ளது. .
# நீனை அருவி

## சுற்றுச்சூழல் சுற்றுலா திட்டம்

நர்மதா மாவட்ட நிர்வாகம் சர்தார் சரோவர் அணை மற்றும் அதைச் சுற்றியுள்ள பழங்குடிப் பகுதியைச் சுற்றுச்சூழல் சுற்றுலாவிற்கு ஏற்ற இடங்களாக ஊக்குவித்து வருகிறது. இந்தத் திட்டத்தில் நீனைமலை அருவிகளும் ஓர் பகுதியாக உள்ளன.
# தைமிடின் மோனோபாசுபேட்டு

**தைமிடின் மோனோபாசுபேட்டு** *(Thymidine monophosphate)* என்பது C<sub>10</sub>H<sub>14</sub>N<sub>2</sub>O<sub>8</sub>P<sup>1−</sup> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். தைமிடிலிக் அமிலம், குறையாக்சிச தைமிடின் மோனோபாசுபேட்டு, குறையாக்சிச தைமிடிலிக் அமிலம், தைமிடின் ஒருபாசுபேட்டு என்ற பெயர்களாலும் இச்சேர்மம் அழைக்கப்படுகிறது. உட்கரு அமில மூலமான இச்சேர்மம் டி.என்.ஏ வில் ஓர் ஒருமமாக பயன்படுத்தப்படுகிறது. தைமிடின் என்ற நியூக்ளியோசைடைக் கொண்டுள்ள ஒரு பாசுபாரிக் அமில எசுத்தராகவும் இது கருதப்படுகிறது. பெண்டோசு சர்க்கரை குறையாக்சிச ரிபோசு என்ற பாசுபேட்டு குழு ஒன்றும் தைமின் என்ற உட்கருவமில அடிமூலக்கூறு ஒன்றும் சேர்ந்து குறையாக்சிச தைமிடின் மோனோபாசுபேட்டு சேர்மத்தை உருவாக்குகின்றன. பிற குறையாக்சிசரிபோ நியூக்ளியோடைடுகள் போல தைமிடின் மோனோபாசுபேட்டு பெரும்பாலும் அதன்பெயரில் குறையாக்சிச என்ற முன்னொட்டை பயன்பட்டுத்துவதில்லை. மாறாக "d" என்ற குறியீடு பயன்படுத்தப்படுகிறது.
தோர்லாண்டின் விளக்கப்பட்ட மருத்துவ அகராதி தைமிடினுக்கான பதிவில் இதன் பெயரிடல் மாறுபாடு குறித்த விளக்கத்தை வழங்குகிறது.  
ஒரு மாற்றீடாக கருதப்படும்போது இது தைமிடிலைல் என்ற முன்னொட்டு மூலம் அழைக்கப்படுகிறது.
# துடுமா அருவி

**துடுமா அருவி (Duduma Waterfall)** இந்தியாவின் ஒடிசா மாநிலத்தின் கோராபுட் (ஒடிசா) மற்றும் ஆந்திரப் பிரதேசத்தின் விசாகப்பட்டினம் மாவட்ட எல்கையில் அமைந்துள்ளது.
# துடுமா அருவி

## நிலவியல்

குதிரைவால் வகை நீர்வீழ்ச்சியான துடுமா அருவி சுமார் உயரமுடையது. இது மச்சகுண்ட் நதியில் அமைந்துள்ளது. இதில் இரண்டு துணை நீர்வீழ்ச்சிகள் உள்ளன. இவற்றில் ஒன்று ஒடிசா பகுதியிலும் மற்றொன்று ஆந்திரப் பிரதேச பகுதியிலும் அமைந்துள்ளது. கோராபுட்டிலிருந்து 92 கிலோ மீட்டர் தொலைவிலும், விசாகப்பட்டினத்திலிருந்து 177 கி.மீ. தொலைவிலும் இது அமைந்துள்ளது.
# துடுமா அருவி

## நீர் மின் திட்டம்

மச்சகுண்ட் (துடுமா) நீர்மின் திட்டம் துடுமா நீர்வீழ்ச்சிக்கு அருகில் அமைந்துள்ளது. இது ஆந்திர அரசுக்கும் ஒடிசா அரசாங்கத்துக்கும் இடையிலான கூட்டு மின்திட்டமாகும். ஆறு அலகுகளைக் கொண்ட இந்த திட்டம் 120 மெகாவாட் மின் உற்பத்தித் திறன் கொண்டது.
# துடுமா அருவி

## சுற்றுலா

மச்சகுண்ட் புனித யாத்திரை தலமாகும். இந்த நீர்வீழ்ச்சிக்கு அருகில் போண்டா, கடாபா மற்றும் பராஜா பழங்குடி இனத்தினர் வாழ்கின்றனர்.
# கிரித்குமார் மன்சுக்லால் ஆச்சார்யா

**கிரித்குமார் மன்சுக்லால் ஆச்சார்யா** *(Kiritkumar Mansukhlal Acharya)* என்பவர் ஓர் இந்திய தோல் மருத்துவராவார். தொழுநோயை ஒழிப்பதற்கான சேவைகளுக்காக இவர் நன்கு அறியப்படுகிறார்.  
கிரித்குமார் மன்சுக்லால் ஆச்சார்யா பொதுவாக இவரது பிரபலமான பெயரான கே.எம். ஆச்சார்யா என்ற பெயரால் அதிகமாக அறியப்படுகிறார். இவர் மேற்கு இந்திய மாநிலமான குசராத்தில் உள்ள சவுராசுடிராவைச் சேர்ந்தவராவார்.
பணியிலிருந்து ஓய்வு பெற்ற பிறகு கிரித்குமார் மகாத்மா காந்தி தொழுநோய் சங்கத்தை நடத்தி வருகிறார்.
# அடைகாக்கும் பெட்டி

**அடைகாக்கும் பெட்டி** அல்லது **குஞ்சு பொரிப்புக் கருவி** என்பது முட்டைகளை செயற்கையாக குஞ்சுபொறிக்கும் கருவி ஆகும். கோழி, வாத்து போன்றவை முட்டையிட்டு அதன்மீது அமர்ந்து வெப்பமூட்டி குஞ்சு பொரிக்கின்றன. இது இயற்கையான குஞ்சு பொறிக்கும் முறையாகும். இக்கால அறிவியல் வளர்ச்சியின் பயனாக செயற்கை முறை குஞ்சு பொறிப்புக் கருவிகள் கண்டுபிடிக்கப்பட்டுள்ளன. அக்கருவியே 'அடைகாக்கும் கருவி' (இங்குபேட்டர்) என்பதாகும். இக்கருவி மூலம் கோழி, வாத்து, வான்கோழி, கிண்ணிக்கோழி, ஜப்பானியக் காடை ஆகியவற்றின் முட்டைகளிலிருந்து குஞ்சு பொறிக்கச் செய்யப்படுகிறது.  
சாதாரணமாக ஒரு கோழியால் பன்னிரண்டு முட்டைகள் வரை அடைகாத்து வெப்பமூட்டிக் குஞ்சு பொறிக்க இயலும். ஆனால் அடை காக்கும் கருவி மூலம் நூற்றுக்கணக்கான முட்டைகளுக்கு வெப்பமூட்டிக் குஞ்சு பொறிக்கச் செய்ய முடியும். ஒரு கோழி 21 நாட்கள் அடைகாத்த பின்னரே முட்டையிலிருந்து குஞ்சு வரும், அடைகாக்கும் கருவியிலும் 21 நாட்களுக்குப் பிறகே குஞ்சுகள் வெளிப்படும். காரணம் அடைகாக்கும்போது கோழி எந்த அளவு வெப்பத்தை முட்டைகளுக்கு ஊட்டுகிறதோ அதே அளவு வெப்பத்தையே அடைகாக்கும் கருவி முட்டைகளுக்குச் செயற்கை முறையில் கொடுக்கின்றன.  
அடைகாக்கும் கருவியில் பல அடுக்குத் தட்டுகள் உள்ளன. அவற்றின் முட்டைகளைப் பரப்பி கண்ணாடிக் கதவுகளால் மூடி விடுவர். போதிய வெளிச்சம் கண்ணாடிக் கதவுகள் மூலம் உட்செல்லும். இதில் இணைக்கப்பட்டுள்ள மின்கருவி முட்டை அடைகாக்க எவ்வளவு வெப்பம் தேவையோ அந்த அளவு வெப்பத்தை உட்செலுத்தும். இந்த வெப்ப நிலை 38.50 என்று கணக்கிட்டுள்ளார்கள். கையால் முட்டைகள் அவ்வப்போது திருப்பி வைக்கப்படும். போதிய அளவு காற்றோட்டமும் ஈரப்பதமும் உள்ளே இருக்குமாறு கவனித்துக் கொள்வார்கள். சரியாக 21 நாட்களுக்குப் பின்னர் முட்டைகளிலிருந்து குஞ்சுகள் வெளிவரும்.  
ஒரே சமயத்தில் எண்ணற்ற முட்டைகளை அடைகாத்து குஞ்சுகள் பொறிப்பதற்கு அடை காக்கும் பெட்டி உதவுகிறது.
# சாம் சுன் ஆறு

**சாம் சுன் ஆறு** (**Shum Chum River)** ஆங்காங் மற்றும் சீனாவின் இடையில் இயற்கையாக அமைந்துள்ள எல்லை ஆகும். இந்த ஆறு சான் தாவு கோக் ஆறு மற்றும் சீனா டீப் விரிகுடா இணைந்து ஓடுகிறது இந்த ஆறு.  
இது 1898 ஆம் ஆண்டில் ஆங்காங் பிராந்தியத்தை விரிவாக்குவதற்காக சீனாவிடமிருந்து குத்தகைக்கு எடுத்து புதிய கட்டுப்பாட்டகம் பகுதியை உருவாக்கியது.  
இது ஆறு யுன் லாேங் மாவட்டம், ஆங்காங்கின் வடக்கு மாவட்டம் மற்றும் குவாங்டாங்கின் சென்சென் நகரத்தை பிரிக்கிறது. இந்த ஆறும் சென்சென், வுடோங் மலையில் உற்பத்தி ஆகி அதன் துணை நதிகளில் பிங் யுவான் ஆறு, சேக் சியுங் ஆறு, சியுங் யூ ஆறு போன்ற பல துணை ஆறுகளுடன் பயணித்து சீனா டீப் விரிகுடா கடலில் கலக்கிறது.
# நியூசிலாந்து நாடாளுமன்றம்

**நியூசிலாந்து நாடாளுமன்றம்** (*New Zealand Parliament*; ) என்பது நியூசிலாந்தின் சட்டவாக்க அவை ஆகும். இது இது நியூசிலாந்து அரசரையும், நியூசிலாந்து பிரதிநிதிகள் அவையையும் கொண்டது. அரசர் பொதுவாகத் தனது ஆளுநரைப் பிரதிநிதியாகக் கொண்டு செயல்படுகிறார். 1951 இற்கு முன்னர், நியூசிலாந்தின் சட்டவாக்கப் பேரவையாக ஒரு மேலவையும் இருந்தது. நியூசிலாந்து நாடாளுமன்றம் 1854 இல் உருவாக்கப்பட்டது. உலகின் மிகவும் பழமையான இன்றும் தொடர்ந்தியங்கும் ஒரு சட்டவாக்க அவைகளில் ஒன்றாக இது விளங்குகிறது. 1865 முதல் நாடாளுமன்றம் நியூசிலாந்து தலைநகரம் வெலிங்டனில் இருந்து இயங்குகிறது.  
நாடாளுமன்றத்தின் பிரதிநிதிகள் அவை பொதுவாக 120 நாடாளுமன்ற உறுப்பினர்களைக் கொண்டிருக்கும். ஆனாலும், சிலவேளைகளில் மேலதிக இடங்களும் ஒதுக்கப்படுகின்றன. 71 உறுப்பினர்கள் தொகுதிகளில் இருந்து நேரடியாகத் தேர்ந்தெடுக்கப்படுகின்றனர். ஏனையோர் கட்சி பெற்ற மொத்த வாக்குகளின் அடிப்படையில் கட்சிப் பட்டியல் உறுப்பினர்களில் இருந்து தேர்ந்தெடுக்கபப்டுகின்றனர். மாவோரி பழங்குடிகளின் பிரதிநிதிகள் 1867 முதல் நாடாளுமன்றத்தில் உறுப்புரிமை கொண்டுள்ளனர். 1893 இல் பெண்கள் வாக்களிக்கும் உரிமையைப் பெற்றனர். அதிகாரபூர்வ எதிர்ப்பு என்பது பாரம்பரியமாக அரசரின் மாட்சிமை விசுவாச எதிர்ப்பு என்று அழைக்கப்படுகிறது.
# நியூசிலாந்து நாடாளுமன்றம்

## உசாத்துணைகள்

=
# கோனிகொப்பால்

**கோனிகொப்பால்** (Gonikoppal) என்பது இந்திய மாநிலமான கர்நாடகாவின் குடகு மாவட்டத்தில் உள்ள ஓர் நகரமாகும்.
# கோனிகொப்பால்

## புள்ளிவிவரங்கள்

2001 மக்கள் தொகைக் கணக்கெடுப்பின்படி , இந்த ஊரின் மக்கள் தொகை 7251 ஆகும். ஆண்களில் 52%, பெண்கள் 48%. ஊரின் சராசரி கல்வியறிவு விகிதம் 78% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 83%, பெண் கல்வியறிவு 73%. கோனிகோப்பலில், 13% மக்கள் 6 வயதிற்குட்பட்டவர்கள்.  
கோனிகொப்பல் விராஜ்பேட்டை வட்டத்தில் உள்ளது. இது மைசூர் மாவட்டம் மற்றும் அண்டை மாநிலமான கேரளத்திற்கு அருகாமையில் இருப்பதால் குடகு மாவட்டத்தின் வணிக மையமாகவும் உள்ளது.
# கோனிகொப்பால்

## சுற்றுலாத் தலங்கள்

- பட்சி பாதாளம் என்ற ஒரு மலைப்பாங்கானப் பகுதி குட்டா என்ற இடத்திற்கு அருகே உள்ளது. திருநெல்லி கோயிலிலிருந்து ஏழு கிலோமீட்டர் தூரத்தில் மலையேறலாம். மலையடிவாரத்தில் பல பறவை இனங்கள் கொண்ட ஒரு குகை உள்ளது.
- குட்டா அமைதியான சூழ்நிலைக்கு பெயர் பெற்றது. எனவே இங்கு ஏராளமான தங்கும் விடுதிகள் உள்ளன. காட்டில் உள்ள இருப்பு அருவி குட்டாவிலிருந்து சிறு தூரத்தில் அமைந்துள்ளது. குட்டாவிலிருந்து சாலை கபினி உப்பங்கழிகள் மற்றும் எச்டி கோட் வரை செல்கிறது.
# சுந்திகொப்பா

**சுந்திகொப்பா** **(Suntikoppa**) என்பது இந்தியாவின் கர்நாடக மாநிலத்தின் குடகு மாவட்டத்தின் கிராமப் பஞ்சாயத்துகளில் ஒன்றாகும்.
ஆலயம்]]
# சுந்திகொப்பா

## அமைவிடம்

சுந்திகொப்பாவின் புவியியல் ஒருங்கிணைப்புகள் 12 ° 28 '0 "வடக்கிலும், 75 ° 50' 0" கிழக்கிலும் அமைந்துள்ளது. இது மங்களூர் - மைசூர் - பெங்களூர் தேசிய நெடுஞ்சாலை எஸ் எச் 88 இல் மடிக்கேரி மற்றும் குசால்நகர் இடையே அமைந்துள்ளது
# குட்டா

**குட்டா** (Kutta) என்பது இந்தியாவின் கர்நாடக மாநிலத்தில் கோனிகொப்பாலுக்கு அருகிலுள்ள ஒரு சிறிய கிராமமாகும்.
# குட்டா

## அமைவிடம்

குட்டா கேரள எல்லைக்கு அருகிலுள்ள மடிக்கேரி - மானந்தவாடி சாலையில் அமைந்துள்ளது.
# குட்டா

## தேசியப் பூங்காக்கள்

குட்டா என்பது நாகர்ஹோல் தேசியப் பூங்காவின் நுழைவாயிலாகும். தொல்பேட்டி வனவிலங்கு சரணாலயமும் அருகிலேயே உள்ளது.
# குட்டா

## அஞ்சல் அலுவலகம்

குட்டாவுக்கு ஒரு அலுவலம் அலுவலகம் உள்ளது. அஞ்சல் குறியீட்டு எண் 571250.
# குட்டா

## சுற்றுலாத் தலங்கள்

குத்தாவிற்கு காவிரி ஆற்றைத் தவிர வேறு எந்த சுற்றுலா அம்சமும் இல்லை. ஆனால் இது குடகு மாவட்டத்தின் பல பிரபலமான சுற்றுலா தலங்களுக்கு மிக அருகில் உள்ளது.
<sup data-ve-ignore="true">&#x5B; *<span title="This claim needs references to reliable sources. (June 2020)">மேற்கோள் தேவை</span>* &#x5D;</sup>
குட்டா அருகே ஒரு மலைப்பாங்கான பட்சி பாதாளம் என்ற இரு இடம் திருநெல்லி கோயிலிலிருந்து ஏழு கிலோமீட்டர் தூரத்தில் அமைந்துள்ளது. இங்கு மலையேறலாம் . மலையடிவாரத்தில் பல பறவை இனங்கள் கொண்ட ஒரு குகை உள்ளது. குட்டா அமைதியான சூழ்நிலைக்கு பெயர் பெற்றது. எனவே இங்கு ஏராளமான தங்கும் விடுதிகள் உள்ளன. காட்டில் உள்ள இருப்பு அருவி குட்டாவிலிருந்து சிறுது தூரத்தில் அமைந்துள்ளாது. குட்டாவிலிருந்து சாலை கபினி உப்பங்கழிகள் மற்றும் எச்டி கோட் வரை செல்கிறது.
# குட்டா

## போக்குவரத்து

குட்டா பேருந்து நிலையம் கர்நாடக பேருந்துகள் மற்றும் கேரள பேருந்துகள் இரண்டிற்கும் ஒரு முனையமாகும்.
# புரி கடற்கரை

**புரி கடற்கரை** (Puri Beach) அல்லது **தங்கக் கடற்கரை** என்பது இந்தியாவின் ஒடிசா மாநிலத்தில் பூரி நகரில் உள்ள கடற்கரையாகும். இது வங்காள விரிகுடாவின் கரையில் உள்ளது. இது சுற்றுலாத் தலமாகவும் இந்துக்களின் புனித இடமாகவும் அறியப்படுகிறது. இந்தியச் சுற்றுலா அமைச்சகம், ஒடிசா நகரம், கைவினைப்பொருட்கள் மேம்பாட்டு ஆணையம் மற்றும் கொல்கத்தாவின் கிழக்கு மண்டல கலாச்சார மையம் இணைந்து வருடம் தோறும் புரி கடற்கரை விழாவினை கொண்டாடுகிறது. சர்வதேச விருது பெற்ற உள்ளூர் மணல் கலைஞர் சுதர்சன் பட்நாயக்கின் மணல் சிற்ப காட்சிகளை இந்த கடற்கரையில் காணலாம்.
# புரி கடற்கரை

## நீலக்கொடி கடற்கரை

புரியில் உள்ள தங்கக் கடற்கரைக்கு டென்மார்க்கின் சுற்றுச்சூழல் கல்வி அறக்கட்டளை (FEE) 2020 அக்டோபர் 11 அன்று மதிப்புமிக்க நீலக்கொடி கடற்கரை என்ற அங்கீகாரம் வழங்கியது.
# புரி கடற்கரை

## போக்குவரத்து

புரி கடற்கரையானது புரி ரயில் நிலையம் மற்றும் கடற்கரையிலிருந்து 2&nbsp;கி.மீ. தொலைவில் அமைந்துள்ளது. இதன் அருகிலுள்ள விமான நிலையம் புவனேசுவரில் உள்ள பிஜு பட்நாயக் பன்னாட்டு வானூர்தி நி<nowiki/>லையம் ஆகும். இது 60 ஆகும்&nbsp;கி.மீ. தொலைவில் அமைந்துள்ளது. உள்ளூர் போக்குவரத்திற்குப் பேருந்துகள் மற்றும் வாடகை சொகுசு வாகனங்கள் கிடைக்கின்றன.
# பாம்பாடும் சோலை தேசியப் பூங்கா

**பாம்பாடும் சோலை தேசியப் பூங்கா** என்பது தென்னிந்திய மாநிலமான கேரளத்தில் உள்ள மிகச்சிறிய தேசிய பூங்காவாகும் . இந்தப் பூங்காவையும் அருகிலுள்ள மதிகெட்டான் சோலை தேசியப் பூங்கா, எரவிகுளம் தேசிய பூங்கா, ஆனைமுடி சோலை தேசியப் பூங்கா, சின்னார் கானுயிர்க் காப்பகம், குறிஞ்சி மலை சரணாலயம் ஆகியவற்றையும் சேர்த்து மூணார் வனவிலங்கு கோட்டம் நிர்வகிக்கிறது. இந்தப் பூங்காவானது பழநி மலைகள் வனவிலங்கு சரணாலயம் மற்றும் தேசிய பூங்கா, அல்லிநகரம் காப்புக் காடுகளை ஒட்டியுள்ளது. இது வண்டறாவு சிகரம் வரை நீண்டுள்ள பழனி மலைகளின் ஒரு பகுதியாகும். இந்த பூங்கா உட்பட மேற்குத் தொடர்ச்சி மலைகள், ஆனைமலை துணை கிளஸ்டர் ஆகியவை யுனெஸ்கோ உலக பாரம்பரியக் குழுவால் உலக பாரம்பரிய களமாக தேர்வு செய்ய பரிசீலிக்கப்படுகிறது.
# பாம்பாடும் சோலை தேசியப் பூங்கா

## சொற்பிறப்பியல்

"பாம்பாடும் சோலை" என்ற பெயரானது, மூன்று மலையாள சொற்களில் இருந்து உருவானது, அவை "பாம்பு", "ஆட்டம்", "சோல" (காடு) என்பவை ஆகும். "சோல" என்பது "சோலை" இன் தவறான உச்சரிப்பாக கருதப்படுகிறது.
# பாம்பாடும் சோலை தேசியப் பூங்கா

## தாவரங்கள்

கானுயிர்கள் நிறைந்த எராவிக்குளம் தேசிய பூங்காவுடன் தொடர்புடைய மித பசுமைமாறா சோலைக் காடுகளை இந்த பூங்கா பாதுகாக்கிறது.  
இப்பகுதியில் பல்வேறு வகையான மருத்துவ மூலிகைகள் உள்ளன. அவைகுறித்து ஆய்வுகள் செய்யப்பட்டுள்ளன. மேலும் இந்த வனப் பகுதிக்குள் பலவிதமான தைல மரங்கள் உள்ளன, அவற்றின் மிகுதியான நீரை உருஞ்சும் தன்மை, விரைவாக பரவும் தன்மை போன்றவற்றின் காரணமாக இப்பகுதியின் சுற்றுச்சூழலை அச்சுறுத்துபவையாக உள்ளன. தனித்துவமான சூழல் அமைப்பை அழிக்கும் தைல மரங்களை வனவியலால் இன்னும் கருத்தில் கொள்ளப்படவில்லை.
# பாம்பாடும் சோலை தேசியப் பூங்கா

## விலங்குகள்

)]]
இங்குள்ள மறைதிறவுச் சிற்றினங்கள் மிகவும் அருகிவரும் உயிரினங்களில் ஒன்றாக ஊனுன்னி விலங்கான கரும்வெருகு உள்ளது. இங்கு சிறுத்தைகள் மற்றும் செந்நாய்கள் சில நேரங்களில் அந்தி அல்லது விடியற்காலையில் காணப்படுகின்றன, புலிகள் இப்பூங்காவின் முக்கியமான விலங்கு ஆகும். யானைகள், காட்டெருமைகள், சோலைமந்தி, காட்டெருது, நீலகிரி மந்தி போன்ற வனவிலங்குகளின் எண்ணிக்கை அதிகரித்து வருவதால் அருகிலுள்ள பழைய கொடைக்கானல்-மூணாறு சாலை மூடப்பட்டுள்ளது.  
இங்கு கருப்பு புறா, குட்டை இறக்கையன், இளவேனில் தொங்கும் கிளி, நீலப் பாறை -த்ரஷ், நீல-மூடிய ராக்-த்ரஷ் மற்றும் நீலகிரி ஈப்பிடிப்பான் கருப்பு மற்றும் ஆரஞ்சு ஈப்பிடிப்பான் ஆகிய பறவைகள் இங்கு காணப்படுகின்றன .
# பாம்பாடும் சோலை தேசியப் பூங்கா

## பார்வை

ஆர்வமுள்ள சுற்றுலா பயணிகள் மற்றும் ஆராய்ச்சிக் குழுவினருக்கு பாம்பாடும் சோலை தேசிய பூங்காவின் அழகை அனுபவிக்க வனத்துறை வாய்ப்பு வழங்குகிறது. வட்டவாடாவை அடைவதற்கு 7 கி.மீ தோலைவில் உள்ள சோதனைச் சாவடியில், தேசிய பூங்காவின் நுழைவாயிலில் ஒரு சிறப்பு வரவேற்பு அறிவுப்புப் பலகை வைக்கப்பட்டுள்ளது. அனுமதிக்கபட்ட நாட்களில் தேசிய பூங்காவுக்கு சுற்றுலா பயணிகள் பணம் செலுத்தி பார்வையிட அனுமதிக்கபடுகின்றனர். இந்தப் பூங்காவானது பசுமையான மரங்களும், நீர் ஆதாரங்களும், பல்வேறு பறவைகள் மற்றும் விலங்குகளின் வாழ்விடமாக மாறப்பட்டுவருகிறது. இந்த அடர்த்தியான பசுங்காடு &nbsp;மூணாரிலிருந்து கிட்டதட்ட 35 கி.மீ தொலைவில் கோவிலூர் மற்றும் வட்டவாடா செல்லும் சாலையில் அமைந்துள்ளது.
# பாம்பாடும் சோலை தேசியப் பூங்கா

## அருகிலுள்ள கிராமங்கள்

தேசிய பூங்காவிற்கு அப்பால் உள்ள கிராமங்களான ஊர்காடு, வட்டவாடா, கோவிலூர், கோட்டகம்பூர் போன்றவை வளமான காய்கறி சாகுபடிகள் கொண்டதாக உள்ளன.
# தமிழ்த் தேசிய மீட்புப் படை

** தமிழ்த் தேசிய மீட்புப் படை** (*Tamil National Retrieval Troops*) என்பது 1980 களில் இந்தியாவில் இருந்து விடுதலை பெற குறுகிய காலம் போராடிய ஒரு தமிழ்த் தேசிய போராளிக்குழு ஆகும். இந்த குழு தங்கள் மக்களுக்காக ஒரு அகன்ற தமிழ்த் தேசத்தை ஒன்றிணைத்து உருவாக்க விரும்பியது. தமிழ்த் தேசிய மீட்புப் படையானது தங்களது பெரும்பான்மையான மோதல்களை 1990 களில் நிகழ்த்தியது. இந்த அமைப்பு ஒரு பெருந் தேசிய தமிழக இயக்கத்தின் ஒரு பகுதியாக கருதப்பட்டது. இருப்பினும், தமிழ்நாடு மீட்புப் படையானது எக்காலத்திலும் பெரிதானதாக இல்லை; இதன் உறுப்பினர்கள் எண்ணிக்கை பெரும்பாலும் 30 ஐ ஒட்டியே இருந்து வந்தது. தமிழ்த் தேசிய மீட்பு படையில் போராடிய இளைஞர்களில் பெரும்பாலானவர்கள் வன்னியர் சமூகத்தைச் சேர்ந்தவர்கள். தமிழ்த் தேசிய மீட்புப் படையானது தமிழ்நாடு மீட்புப் படை என்றும் அழைக்கப்படுகிறது * - இது அமைப்பின் மற்றொரு கிளை அல்ல, மாறாக குழு பயன்படுத்தும் மற்றொரு பெயர்.
# தமிழ்த் தேசிய மீட்புப் படை

## வரலாறு

இக்குழுவினர் தமிழகத்தில் தங்கள் சொந்த நாட்டை உருவாக்குவதில் ஆர்வம் காட்டினர். இந்த குழுவை 1980 களின் பிற்பகுதியில் பி. ரவிச்சந்திரன் நிறுவினார். ராஜீவ் காந்தி படுகொலை செய்யப்பட்ட பின்னர், தமிழ் விடுதலைக் குழுக்களுக்கான ஆதரவு படிப்படியாகக் குறைந்தது. புதிய தமிழ் விடுதலை சார்பு இயக்கங்கள் தோன்றுவதற்கு பல ஆண்டுகளுக்கு முன்பு இது தோன்றிவிட்டது. இதை அப்போதைய முதல்வர் ஜெயலலிதா விரைவில் ஒடுக்கிவிட்டார். இதன் இறுதியில் த. நா. மீ. ப தடை செய்யப்பட்டது.
# தமிழ்த் தேசிய மீட்புப் படை

## முக்கிய நிகழ்வுகள்

2020 சூலை 2 அன்று, தமிழ்த் தேசிய மீட்பு படை (டி.என்.ஆர்.டி) பயங்கரவாத தடுப்புச் சட்டத்தில் (போட்டா), 2002 இல் சேர்க்கப்பட்டது. இந்தக் குழு அதிகாரப்பூர்வமாக பயங்கரவாத அமைப்பாக இந்திய அரசாங்கத்தால் கருதப்படுகிறது.  
கன்னட நடிகர் இராஜ்குமார் கடத்தலில் வீரப்பனுக்கு தமிழ் தேசிய மீட்பு படை உதவியது. பிணைக் கைதிகளை விடுவிக்கப்படுவதற்கு ஏராளமான அரசியல் கோரிக்கைகளை நிறைவேற்ற வேண்டும் என்று த. தே. மீ. படை, தமிழ்நாடு விடுதலைப்படை மற்றும் வீரப்பன் ஆகியோருடன் கோரியது. இந்த குழு ராஜ்குமாரை 108 நாட்கள் கடத்தி வைத்திருந்தது.
# தமிழ்த் தேசிய மீட்புப் படை

## தொடர்புகள்

**வீரப்பன்** - ராஜ்குமாரைக் கடத்தியதில் உடன் சதி செய்பவராக இருந்தார்.  
**தமிழீழ விடுதலை புலிகள் (எல்.டி.டி.இ)** - இலங்கையை தளமாகக் கொண்ட விடுதலைப் புலிகளை தமிழ் தேசிய மீட்பு படையினர் ஆதரித்தனர். தமிழீழ விடுதலைப் புலிகள் தேசிய மீட்புப் படையினரை ஒரு சிறிய போராளிக்குழுவாக நிறுவினர். தமிழர்களுக்கான தனி தேசத்தை அமைக்க விரும்பும் தங்கள் நோக்கத்தை எதிர்க்கும் எவரையும் நிர்மூலமாக்க தமிழீழ விடுதலைப் புலிகளால் தமிழ் தேசிய மீட்புப் படை உறுப்பினர்கள் அறிவுறுத்தப்பட்டதாக ரவிச்சந்திரன் தெரிவித்துள்ளார். தமிழ் தேசிய மீட்பு இயக்கத்திற்கான பயிற்சியையும், பொருட்களையும் தமிழ் புலிகள் இலங்கையில் அளித்தனர். தமிழ் தேசிய மீட்புப் படையினராக மாறிய இளைஞர்களை தமிழீழ விடுதலைப் புலிகள் தங்கள் சொந்த நோக்கங்களை நிறைவேற்ற பயன்படுத்தினர். தமிழ் தேசிய மீட்பு படை கடத்தல் பணிகளில் பயன்படுத்தப்பட்டது.  
**தமிழ்த் தேசிய விடுதலை இராணுவம்** - இந்த குழுவில் சில உறுப்பினர்கள் சேர்ந்திருக்கலாம். இக்குழு தொடர்ந்து உடைக்கப்பட்டு குழுக்களாக கலைந்துனது. இதனால் எனவே பல்வேறு தமிழக குழுக்களின் வீரர்கள் தங்கள் நம்பிக்கைகள் மற்றும் விருப்பமான இடம் போன்றவற்றின் அடிப்படையில் குழு குழுவாக மாறினர். இரு குழுக்களும் தமிழகம் சுதந்திரமாகவும், இறையாண்மையுடனும் இருக்க வேண்டும் என்றும், அங்கு வசிப்பவர்கள் தங்கள் சொந்த நிலத்தில் வாழ வேண்டும் என்றும் நம்புகிறார்கள்.
# ஜான்சியின் தாமோதர் ராவ்

**தாமோதர் ராவ்** (Damodar Rao ) (ஆனந்த் ராவ் என்ற பெயரில் பிறந்தார்) (15 நவம்பர் 1849 - 28 மே 1906) ஜான்சி மாநிலத்தைச் சேர்ந்த கங்காதர் ராவ் மற்றும் ராணி இலட்சுமிபாய் ஆகியோரின் வளர்ப்பு மகனாவார்.
# ஜான்சியின் தாமோதர் ராவ்

## தத்தெடுப்பு

மன்னர் கங்காதர் ராவின் உறவினரான வாசுதேவ் ராவ் நாவல்கருக்கு ஆனந்த் ராவாகப் பிறந்த இவர், தனது சொந்த மகன் இறந்த பிறகு மகாராஜாவால் தத்தெடுக்கப்பட்டார். தாமோதர் ராவ் என்று பெயர் மாற்றப்பட்ட ஆனந்த் ராவின் தத்தெடுப்பு மகாராஜா இறப்பதற்கு முந்தைய நாள் நிகழ்ந்தது. தத்தெடுப்பு பிரித்தானிய அரசியல் அதிகாரி முன்னிலையில் நடந்தது. மகாராஜாவிடம் இருந்து ஒரு கடிதம் வழங்கப்பட்டது. குழந்தையை மரியாதையுடன் நடத்த வேண்டும் என்றும், ஜான்சி அரசாங்கம் அவரது விதவைக்கு அவரது வாழ்நாள் முழுவதும் ஓய்வூதியம் வழங்கப்பட வேண்டும் என்றும் அறிவுறுத்தினார். நவம்பர் 1853 ல்
# ஜான்சியின் தாமோதர் ராவ்

## அவகாசியிலிக் கொள்கை

மகாராஜாவின் மரணத்திற்குப் பிறகு, தாமோதர் ராவை (பிறப்பு ஆனந்த் ராவ்) வாரிசாக ஏற்றுக்கொள்ளாமல், நவம்பர் 1853ல் இந்தியத் தலைமை ஆளுநர் டல்ஹவுசி பிரபுவின் கீழ் பிரித்தானிய கிழக்கிந்திய நிறுவனம், அவகாசியிலிக் கொள்கை பயன்படுத்தியது. தாமோதர் ராவின் கோரிக்கையை நிராகரித்து, மாநிலத்தை அதன் பிரதேசங்களுடன் இணைத்தது. இது குறித்து அவருக்கு தகவல் கிடைத்ததும், ராணி லட்சுமிபாய் "நான் என் ஜான்சியை சரணடைய விடமாட்டேன்" என்று கூக்குரலிட்டார். கிழக்கிந்திய நிறுவனம் மார்ச் 1854ல், ராணி லட்சுமிபாய்க்கு ஆண்டு ஓய்வூதியமாக ரூ. 60,000 தந்து அரண்மனையையும், கோட்டையை விட்டும் வெளியேற உத்தரவிட்டது.
# ஜான்சியின் தாமோதர் ராவ்

## போர்

இருப்பினும், ஜான்சியில் கலவரக்காரர்களின் நடவடிக்கைகள் மற்றும் ராணி மற்றும் நிறுவனத்திற்கு இடையிலான பேச்சுவார்த்தைகள் தோல்வியுற்றதன் விளைவாக ஜான்சி மாநிலம் அதன் சுதந்திரத்தை மீண்டும் உறுதிப்படுத்தியது. இறுதியில், நிறுவனப் படைகள் ஜான்சி நகரத்தை முற்றுகையிட்டன. உறுதியான எதிர்ப்பின் பின்னர், அவர்கள் கோட்டையைக் கைப்பற்றினர். ராணி லட்சுமிபாய், தாமோதர் ராவ் உடன் தனது குதிரையில், பாதல் கோட்டையிலிருந்து தப்பினார் என்ற ஒரு கதை சொல்லப்படுகிறது. அவர்கள் உயிர் பிழைத்தார்கள், ஆனால் குதிரை இறந்து விட்டது. காவலர்களால் சூழப்பட்ட தனது மகனுடன் இரவில் ராணி தப்பித்திருக்கலாம்.
# ஜான்சியின் தாமோதர் ராவ்

## தப்பித்தல்

, தனது குதிரை பாதலுடன் தத்துக் குழந்தையுடன் இராணி இலட்சுமிபாய் தாவிய இடம்]]
1858ம் ஆண்டு ஜூன் 18ம் தேதி ராணி லட்சுமிபாய் இறந்த பிறகு, தாமோதர் ராவ் தப்பித்து, தனது வழிகாட்டிகளுடன் காட்டில், வறுமையில் வாழ்ந்தார். இவர் எழுதிய ஒரு நினைவுக் குறிப்பின் படி, குவாலியர் போரில் தனது தாயின் துருப்புக்கள் மற்றும் குடும்பத்தினருடன் இருந்தாகத் தெரிகிறது. பித்தூரைச் சேர்ந்த ராவ் சாகிப் மற்றும் புந்தேல்கண்டின் கிராம மக்கள் ஆங்கிலேயர்களால் பழிவாங்கப்படுவார்கள் என்ற பயத்தில் அவர்களுக்கு உதவ வேண்டி காட்டில் வாழ வேண்டிய கட்டாயம் ஏற்பட்டது. இதனால் பல துன்பங்களை அனுபவித்தார்.  
சில நம்பிக்கைக்குரியவர்களின் உதவியால் ஜல்ராபத்தானில் தஞ்சம் புகுந்த இவர், ஜலர்பத்தானைச் சேர்ந்த ராஜா பிரதாப்சிங்கைச் சந்தித்தார். நம்பிக்கைக்குரிய, நானேகன் உள்ளூர் பிரித்தானிய அதிகாரியான பிளிங்க் இளம் தாமோதரை மன்னித்தார். ஆங்கிலேயர்களிடம் சரணடைந்த பின்னர் இவர் இந்தூருக்கு அனுப்பப்பட்டார். இங்கே, உள்ளூர் அரசியல் முகவரான சர் ரிச்சர்ட் ஷேக்ஸ்பியர், இவருக்கு உருது, ஆங்கிலம் மற்றும் மராத்தி மொழியைக் கற்பிப்பதற்காக தர்மநாராயண் என்ற காஷ்மீர் ஆசிரியரை நியமித்தார். இவருக்கு பாதுகாவலாக ஏழு பேருக்கு மட்டுமே வைத்திருக்க அனுமதி வழங்கப்பட்டது (மற்றவர்கள் அனைவரும் வெளியேற வேண்டியிருந்தது). மேலும் இவருக்கு ஆண்டு ஓய்வூதியமாகம் ரூ. 10,000 வழங்கப்பட்டது.
# ஜான்சியின் தாமோதர் ராவ்

## திருமணம்

பின்னர், இவர் இந்தூரில் குடியேறி திருமணம் செய்து கொண்டார். சில மாத காலத்திலேயே மனைவி இறந்துவிட்டார். இவர் மீண்டும் ஷிவ்ரே குடும்பத்தில் இரண்டாவது திருமணம் செய்து கொண்டார். 1904ல் இவருக்கு இலட்சுமண் ராவ் என்ற மகன் பிறந்தார். பின்னர், இந்தியாவில் கம்பெனி ஆட்சி முடிவடைந்த பின்னர், இவர் பிரித்தானிய இராச்சியத்தை அங்கீகரிப்பதற்காக தெரிவித்தார். ஆனால் ஆங்கிலேயே அரசு இவரை சட்டப்பூர்வ வாரிசாக அங்கீகரிக்க மறுத்துவிட்டது. தாமோதர் ராவ் தீவிர புகைப்பட ஆர்வலராக இருந்தார். இவர் 1906 மே 28 அன்று இறந்தார்.
# ஜான்சிவாலா இலட்சுமண் ராவ்

**இலட்சுமண் ராவ் (Lakhsman Rao)** (1904-1959) இவர் ஜான்சியின் மன்னர் கங்காதர் ராவ் மற்றும் ராணி இலட்சுமிபாய் ஆகியோரின் வளர்ப்பு மகனான, தாமோதர் ராவின் மகனாவார்.  
தனது முன்னோர்களின் நிலமான ஜான்சியின் நினைவாக ஜான்சிவாலா என்ற குடும்பப் பெயரைப் பயன்படுத்தத் தொடங்கினார். இவர் ஒரு துன்பகரமான வாழ்க்கை வாழ்ந்து, இந்தோரில் தட்டச்சு செய்பவராக பணியாற்றினார். 1857 ஆம் ஆண்டு சிப்பாய்க் கிளர்ச்சியின் நூற்றாண்டு விழாவைக் கொண்டாடும் சுதந்திரப் போரில் பங்களித்த இவரது பாட்டி ராணி இலட்சுமிபாயின் நினைவாக 1957 மே 10 அன்று நடைபெற்ற விழாவில் உத்தரபிரதேச அரசு இவருக்கு ஒரு பட்டயமும், பண விருதையும் வழங்கியது. இவர் 1959 இல் இறந்தார். கிருஷண் ராவ் மற்றும் சந்திரகாந்த் ராவ் என்ற இரண்டு மகன்கள் இவருக்கு இருந்தனர்.
# கௌரவத் தோற்றம்

**கௌரவத் தோற்றம்** அல்லது **சிறப்புத் தோற்றம் ** (Cameo appearance) என்பது நிகழ்த்து கலைகளில் நன்கு அறியப்பட்ட நபரின் சுருக்கமான தோற்றம் அல்லது குரல் பகுதியோ கௌரவத் தோற்றம் ஆகும். இதில் தோன்றும் பாத்திரங்கள் சிறியதாகவும் அவற்றில் பல பேசாதவையாகவும் பொதுவாக அவை சில சிறப்பு முக்கியத்துவங்களைக் கொண்ட ஒரு படைப்பில் தோன்றும். இந்த கௌரவத் தோற்றதில் பிரபலங்கள், திரைப்பட இயக்குநர்கள், அரசியல்வாதிகள், விளையாட்டு வீரர்கள் அல்லது இசைக்கலைஞர்கள் போன்றவர்கள் பொதுவாக தோன்றுவார்கள்.
# அனிசில் அசிட்டேட்டு

**அனிசில் அசிட்டேட்டு** *(Anisyl acetate)* என்பது C<sub>10</sub>H<sub>12</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் அனிசில் ஆல்ககாலின் அசிட்டேட்டு எசுத்தராகும். 4-மெத்தாக்சிபென்சைல் அசிட்டேட்டு என்ற பெயராலும் இச்சேர்மம் அழைக்கப்படுகிறது. இயற்கையாகவே பல்வேறு பழங்கள் மற்றும் வெனிலா தாவர வகைகளில் காணப்படும் ஓர் இனிப்பூட்டும் வாசனைப் பொருளாகும். வெனிலா அல்லது பாதாம் மற்றும் செர்ரி அல்லது பிளம் எனப் பல்வேறு விதமாக விவரிக்கப்படும் சுவைகளை உருவாக்கும் ஒரு சுவையூட்டும் முகவராக அனிசில் அசிட்டேட்டு பயன்படுத்தப்படுகிறது.
# ஆங் காமி

பயணக்குழு உறுப்பினர்களை 2015 மே 20 அன்று பொன்விழாவின் போது சந்தித்தார்]]  
, 1965 ஆம் ஆண்டின் இந்திய எவரெசுட்டு பயணக்குழு உறுப்பினர்களை 2015 மே 20 அன்று பொன்விழாவின் போது சந்தித்தார்]]  
**ஆங் காமி செர்ப்பா** (Ang Kami Sherpa) என்பவர் மூன்றாவது இந்திய எவரெசுட்டுப் பயணக்குழுவில் உறுப்பினராக இருந்தவராவார். இந்தியகடற்படை அலுவலராக இருந்த மோகன் சிங் கோலி என்பவர்1965 ஆம் ஆண்டு இப்பயணக் குழுவின் தலைவராகவழி நடத்தினார். எவரெசுட்டு சிகரத்தை ஏறிய முதலாவது வெற்றிகரமான இந்தியக்குழுவினர் இவர்களேயாவர்.21 முக்கியபயண உறுப்பினர்களும் 50 செர்ப்பா இன மலைவாழ்மக்களும் இக்குழுவில் இருந்தனர். குழுவினரின்மலையேறும் ஆரம்ப முயற்சி 1965ஆம் ஆண்டின் ஏப்ரல்மாத இறுதியில் தொடங்கியது.மோசமான வானிலை காரணமாக முகாமுக்குத் திரும்பிய இவர்கள் சிறந்த வானிலைக்காக மேலும் 2 வாரங்கள் காத்திருந்தனர்.1965 ஆம் ஆண்டு மே மாதம் 24 அன்று புவியியலாளரும் மலையேறியுமான சந்திரபிரகாசு வோராவுடன் ஆங்காமி எவரெசுட்டு சிகரத்தின் உச்சியை அடைந்தார். இச்சிகரத்தை அடைந்த உலகின் இருபதாவது நபர் என்ற சிறப்பும் மற்றும் இந்தியாவின் ஐந்தாவது நபர்என்ற சிறப்பும் ஆங்காமிக்குஉண்டு.  
ஆங்காமி செர்ப்பாவின் சாதனையைப் பாராட்டும்விதமாக இந்திய அரசின் உயரிய விருதுகளான அர்ச்சுணா விருதும் பத்மசிறீ விருதும் வழங்கப்பட்டுள்ளன.
# கரு வளர்ப்பு

**கரு வளர்ப்பு** (Embryo culture) என்பது *வெளிச் சோதனை முறை கருக்கட்டலின்* ஓர் அங்கமாகும். கருவானது செயற்கை ஊடகம் ஒன்றில் சிறிது காலம் வளர்க்கப்பட்டு பின்னர் வளரிடம் மாற்றம் செய்யப்படும்.
# கரு வளர்ப்பு

## காலம்

செயற்கை முறை கருவளர்ப்பில் கருவளர்ப்புக் காலம் கருவளர்ச்சியின் பல்வேறு நிலையினைப் பொறுத்து மாறுபடுகிறது. முக்கியமாக பிளவிபெருகலின் (2ஆம் நாள் முதல் 4 பிறகு) கருக்கோளச்செல் நிலை (5ஆம் நாள் முதல் 6 நாளுக்குப் பின்) வளர்க்கப்படுகிறது.  
கருவளர்ச்சியின் 3 நாள் கருவானது சோதனைக்கு உட்படுத்தப்பட்டு குரோமோசோம் அல்லது மரபணு குறைபாடுகள் குறித்துச் சோதிக்கப்படுகின்றது. கரு பரிமாற்றத்தின் நேரடி பிறப்பு விகிதத்தில் கருவளர்ப்பு செல்களின் நிலையினைப் பொறுத்து அமைகின்றது. ஒட்டுமொத்த கர்ப்ப விகிதங்களில் குழுக்களிடையே வேறுபாடு இருப்பதற்கான எந்த ஆதாரமும் இல்லை. கருத்தரித்த பிறகு 3வது நாளுக்குப் பதிலாக 2வது நாள் கருமாற்றம் செய்ததில் பிறப்பு விகிதத்தில் எவ்வித வேறுபாடுகள் இல்லை.  
கருக்கோள செல்களை பிளவிப் பெருகல் நிலையில் பரிமாற்றம் செய்வதால் மோனோசைகோடிக் இரட்டையர் வாய்ப்பு அதிகரிக்கவில்லை எனத் தெரியவருகின்றது.  
குறைப்பிரசவம் (முரண்பாடுகள் விகிதம் 1.3) மற்றும் பிறவிக் குறைபாடுகள் (குறைபாடுகள் விகிதம் 1.3) ஆகியவை கருவிலிருந்து வளர்க்கப்பட்ட பிறப்புகளில் பிளவு நிலையுடன் ஒப்பிடும்போது பிளாஸ்டோசிஸ்ட் நிலை வரை கணிசமாக உள்ளன.
# கரு வளர்ப்பு

## நுட்பங்கள்

கருக்களைச் செயற்கை முறையில் வளர்க்க ஓர் செயற்கை வளர் ஊடகம் தேவை. பெண்ணின் கருப்பை புற அடுக்கிலிருந்து பெறப்பட்ட செல்களை வளர்த்தும் கருச்செல்களை வளர்க்கப் பயன்படுத்திக் கொள்ளலாம். செயற்கை வளர் ஊடகம் பயன்படுத்தும் போது கருவளர் காலம் முழுவதும் ஒரே கருவளர் ஊடகம் பயன்படுத்தலாம் (*ஒற்றை* கலாச்சார ஊடகம்) அல்லது தொடர்ச்சியாகப் பல ஊடகங்களைப் பயன்படுத்தலாம். பல்வேறு கருவளர் ஊடகம் பயன்படுத்தப்படும்போது கருவானது தொடர்ச்சியாக வெவ்வேறு ஊடகங்களில் வளர்க்கப்படும். கருவளர் ஊடகமானது ஊடக கலவையின் செறிவு மற்றும் கலவையின் அடிப்படையில் வெவ்வேறு அளவில் தயார் செய்யப்படுகிறது. இது கருவளர்ச்சியின் போது கருவின் வளர்சிதை மாற்றச் செயல்பாட்டில் ஏற்படும் மாற்றத்தின் அடிப்படையில் தயார் செய்யப்படுகிறது. உதாரணமாக, கருக்கோள செல் நிலையில் கருவளர்ப்பு செய்யும்போது 3ஆம் நாள் வரை கருவளர்ப்பிற்கு வளர் ஊடகம் ஒன்றும், பின்னர் மற்றுமொரு ஊடகம் பயன்படுத்தப்படுகிறது. தனித்த அல்லது தொடர்ச்சியான ஊடகம் மனித கருக்களின் வளர்ச்சியில் ஒற்றைச் செல் நிலையிலிருந்து கருக்கோள நிலை வரை பயனுள்ளதாக உள்ளது. செயற்கை கரு வளர்ப்பு ஊடகங்கள் குளுக்கோசு, பைருவேட் மற்றும் ஆற்றல் வழங்கும் கூறுகளைக் கொண்டிருக்கின்றன. இதனுடன் அமினோ அமிலங்கள், நியூக்ளியோடைடுகள், உயிர்ச்சத்துக்கள் மற்றும் கொழுப்பைச் சேர்ப்பது கரு வளர்ச்சி மற்றும் வளர்ச்சியின் செயல்திறனை மேம்படுத்துவதாக உள்ளது. ஆக்ஸிஜனேற்றிகள், நுண்ணுயிர் எதிர்ப்பிகள், பெரிய மூலக்கூறு பொருட்கள், கார்மோன்கள் மற்றும் வளர்ச்சி காரணிகள் சேர்க்கப்பட்ட ஊடகங்களும் கிடைக்கின்றன. திரவ ஓட்டம் மற்றும் கரு இயக்கம் கொண்ட முறைகளும் கிடைக்கின்றன. புதிய முறை கருவளர்ப்பில் கருப்பையில் கருவளர்ச்சி மேற்கொள்ளப்படுகிறது. கருப்பை திரவங்களை கருவளர்ப்பு ஊடகமாகப் பயன்படுத்துகிறது.  
வணிக ரீதியாகக் கிடைக்கக்கூடிய கருவளர் ஊடகங்களில் சிறந்த ஊடகம் எது என்பதில் அடையாளம் காண முடியவில்லை.  
இயற் கருவளர் சூழலில் உள்ள ஆக்ஸிஜன் அளவான 20% விடக் குறைவான (சுமார் 5%) கருவளர் ஊடக ஆக்ஸிஜன் செறிவுகளின் பயன்பாடு, பயன் தந்துள்ளன எனவும் இதில் கருச்சிதைவுகள் அல்லது பிறவி குறைபாடுகள் அதிகரித்ததற்கான எந்த ஆதாரமும் இல்லை என நிரூபிக்கப்பட்டுள்ளது.
# கரு வளர்ப்பு

## நுட்பங்கள்

### தாங்குகரைசல் அமைப்பு

கரு வளர் ஊடகத்தின் கார அமிலத் தன்மையினை (pH) குறிப்பிட்ட அளவில் நிலையாக வைத்திருத்தல் முக்கியமானதாகும். இதன் அடிப்படையில் வளர் ஊடகம் தாங்கு கரைசல் அடிப்படையில் வகைப்படுத்தலாம்.  
கார்பன் டை ஆக்சைடு/பைகார்பனேட்-தாங்கு ஊடகம்: பாலூட்டிகளின் செல்களைச் சுற்றியுள்ள உடலியங்கு இயல் ஊடக முறை பயன்படுத்துகிறது. அடைகாக்கும் சூழலில், 5-7% கார்பண்டை ஆக்சைடு தேவை  
பாஸ்பேட்-தாங்கு ஊடகம்: கருவளர்ச்சியில் தீங்கு விளைவிக்கும் என்பதால் கார்பன் டை ஆக்சைடு சூழல் தேவையில்லை.  
கெப்சு-தாங்கு ஊடகம்: மனித கருமுட்டை சேகரிப்பு மற்றும் கருவளர்ப்பினை கையாளுதலுக்கான தாங்கு ஊடகமாகப் பயன்படுத்தப்படுகிறது;  
மாப்சு- தாங்கு ஊடகம்: கெப்சைப் போலவே, தாங்கு திறன் குறைந்த வெப்பநிலையைச் சார்ந்தது என்பது சாதகமாக உள்ளது.
# கரு வளர்ப்பு

## வெப்ப நிலை

இயற்சூழலில் பெண்ணின் கருப்பையில் கருவானது 37°சென்டி கிரேடுக்கும் குறைவான வெப்பநிலையில் வளர்வதால், செயற்கைச் சூழலில் வெப்பநிலையினைக் குறைத்து அடைகாக்கப்படுகிறது. வெப்பநிலையினை குறைத்து வளர்த்தால் பிறப்பு விகிதங்களில் வெவ்வேறு விளைவுகளை ஏற்படுத்துமா என்பதற்கான சான்றுகள் நிச்சயமற்றவையாக உள்ளன.
# கரு வளர்ப்பு

## அபாயங்கள்

கரு வளர்ப்பில் விலங்குகளில் மேற்கொள்ளப்பட்ட மரபியல் சில குறைபாடுகள் கண்டுபிடிக்கப்பட்டன இதனை ஆய்வு செய்து சரிசெய்ய வேண்டிய அவசியம் உள்ளது.
# அபிரகம்

**அபிரகம்** (*Mica*) என்பது ஒருவகை கனிமம் ஆகும். இதை **மைக்கா** என்றும் **காக்காய்ப் பொன்** என்றும் அழைப்பார்கள். இது மினுமினுப்பாக இருக்கும். மண்ணுக்கடியிலிருந்து இது தோண்டி எடுக்கப்படுகிறது. இது ஒரு அலுமினியம் சிலிக்கேட்டு எனப்படும் சேர்மமாகும். உலகில் மைக்கா அதிக அளவில் கிடைக்குமிடங்களில் இந்தியாவும் ஒன்றாகும். பீகார் மாநிலத்தில் ஹசாரிபாக் என்னும் இடத்திலும் ஆந்திராவில் நெல்லூரிலும் அதிக அளவு மைக்கா படிகங்கள் காணப்படுகின்றன. அபிரகம் சிலவகைக் கற்களில் ஒன்றின் மீது ஒன்றாகப் பல அடுக்குகளாய்ப் படிந்திருக்கும். இவற்றை எளிதாகத் தகடுகளாகப் பிரித்தெடுக்க முடியும். தமிழ் நாட்டிலும் இது கிடைக்கிறது.  
இதில் பல வகைகள் உண்டு. பல நிறங்களிலும் கிடைக்கின்றன. இதில் வெண்மை, கருமை, மஞ்சள், பச்சை, பழுப்பு என பல வண்ணங்கள் உண்டு, நிறத்திற்கும் தரத்திற்கும் தன்மைக்கேற்ப இவற்றிற்கு வெவ்வேறு பெயர்கள் உண்டு. ஒருவகை அபிரகம் கண்ணாடி போன்று வெண்மையாக இருக்கும். ஒளியை ஊடுருவவிடும். இதைக் கண்ணாடிக்குப் பதிலாகப் பயன்படுத்துவர். இதை ‘மஸ்கோபைட்டு’ என்று அழைப்பர். மற்றொரு வகை ஒளியைப் புகவிடாது. இது வெப்பிடோமைன் என்று அழைக்கப்படுகிறது. அபிரகம் சிக்கலான வேதியியல் பண்புடைய கனிமமாகும்.  
இதை வெப்பம் தாக்குவதில்லை. இதனால் வெப்பம் மிகுதியாக இருக்கக்கூடிய தொழிற் சாலைப் பகுதிகளில் உள்ள கதவுகள், சன்னல்கள் அபிரகம் கொண்டு தயாரிக்கப்படுகின்றன. இது எளிதில் உடைவதில்லை.  
அபிரகம் மின்சாரத்தைக் கடத்துவதில்லை. எனவே மின்சாதனப் பொருட்கள் செய்யப்பயன்படுகிறது. ஒளிபுகும் தன்மையும் வெப்பத்தைத் தாங்கும் தன்மையும் உள்ளதால் அடுப்புகளிலும் விளக்குகளிலும் அபிரகம் பயன்படுத்தப்படுகிறது. அலங்காரப் பொருள்களில் மினுமினுப்புக்காக மேல் பூச்சாக அபிரகம் பூசப்படுகிறது.  
மினுமினுப்பான வர்ணங்கள் செய்யவும் பளப்பளப்பான காகிதங்கள் தயாரிக்கவும் அபிரகம் பயன்படுத்தப்படுகிறது. தாவரங்கள் நன்கு வளரத் தேவையான பொட்டாசியச் சத்து இதில் உள்ளதால் இரசாயன உரத் தயாரிப்பிலும் இது பயன்படுத்தப்படுகிறது.
# மெகுதி பட்டினம்

**மெகுதி பட்டினம்** (Mehdipatnam) என்பது இந்தியாவின் ஐதராபாத்தின் தென்மேற்கு பகுதியில் அமைந்துள்ள ஒரு முக்கிய இடமாகும். நிசாமின் ஆட்சிக் காலத்தில் ஐதராபாத் இராச்சியத்தில் வாழ்ந்த அரசியல்வாதியும், அதிகாரத்துவமும் மற்றும் சிறந்த ஆளுமையுமாக இருந்த மெக்தி நவாஸ் ஜங் என்பவரின் பெயரிடப்பட்டது. இது பஞ்சாரா ஹில்ஸ், அமீர்பேட்டை, பேகம்பேட்டை, குக்கட்பள்ளி, நம்பள்ளி, முசீராபாத் போன்ற முக்கிய புறநகர்ப் பகுதிகளிலிருந்து பி.வி. நரசிம்ம ராவ் அதிவேக நெடுஞ்சாலை வழியாக இராஜீவ் காந்தி பன்னாட்டு விமான நிலையத்துடன் இணைப்பை வழங்குகிறது. இது காச்சிபௌலி மற்றும் மாதாபூரின் தகவல் தொழில்நுட்ப நகரத்திலிருந்து 12 கி.மீ தூரத்தில் உள்ளது.
# மெகுதி பட்டினம்

## வணிக பகுதி

கடந்த இரண்டு தசாப்தங்களில் இந்த நகரம் மகத்தான வளர்ச்சியைக் கண்டுள்ளது. இது பல புறநகர்ப் பகுதிகளுக்கு வணிகம் செய்யும் மையமாகும். இப்பகுதி எப்போதும் கூட்டத்தால் நிறைந்திருக்கும். 'ரயத்து பஜார்' என்ற ஒரு காய்கறி சந்தை இங்கே உள்ளது. இது புதிய காய்கறிகளை வாங்குவதற்கு நல்ல இடமாக அமைகிறது .
# மெகுதி பட்டினம்

## வணிக பகுதி

### தங்க சந்தை

இப்பகுதியின் மையத்தில் அமைந்துள்ள ஒகாஸ் வளாகத்தில் முஸ்தபா நகைக்கடை, சிறீ கிருட்டிணா நகைக்கடை, டேனிஷ் நகைக்கடை போன்ற உள்ளூர் நகைகள் அமைந்துள்ளன.
# மெகுதி பட்டினம்

## வணிக பகுதி

### தெருவோர வியாபாரிகள்

இந்நகரத்தின் பரபரப்பான சாலைகளில், பொம்மைகள், உணவுகள், பள்ளி மற்றும் கல்லூரி பாடப்புத்தகங்கள் மற்றும் ஆடைகளை விற்கும் ஏராளமான தெரு விற்பனையாளர்களைக் காணலாம். தெருக்களில் வணிகம் கடைகளைப் போலவே வளர்ந்து வருகிறது.
# மெகுதி பட்டினம்

## வணிக பகுதி

### உணவு

இங்குள்ள பல உணவகங்கள் ஐதராபாத் உணவை வழங்குகின்றன. சப்வே, மெக்டொனால்டு, டொமினோஸ், கே எப் சி, கோலி வட பாவ் மற்றும் பிஸ்ஸா ஹட் போன்ற உணவு சங்கிலி கடைகள் சமீபத்தில் இங்கு அமைக்கப்பட்டன. சுவாதி சிற்றுண்டி உணவு விடுதி என்பது பழமையான ஒன்றாகும். இது உள்ளூர் மக்களுக்கு மிகவும் பிடித்தமான உணவு விடுதியாகும். பல துரித உணவு மற்றும் சிற்றுண்டி மையங்கள், தேநீர் கடைகள், ஐஸ்கிரீம் பார்லர்கள் ஆகியவையும் அமைந்துள்ளன.
# இலூயிசு பிரவுன்

**இலூயிசு சாய் பிரவுன்** (Louise Joy Brown)(பிறப்பு: ஜூலை 25, 1978) என்பவர் இங்கிலாந்து நாட்டைச் சேர்ந்த ஆய்வுக் கூட கருத்தரித்தல் முறையில் பிறந்த முதல் மனிதர் ஆவார். இவரது பிறப்பு, பிரிட்டனில் முன்னோடியாக இருந்த நடைமுறையாகும். "20 ஆம் நூற்றாண்டின் மிகவும் குறிப்பிடத்தக்க மருத்துவ முன்னேற்றங்களில் ஒன்று" இந்த கருத்தரிப்பு முறை விவரிக்கப்படுகிறது.
# இலூயிசு பிரவுன்

## பிறப்பு மற்றும் ஆரம்ப வாழ்க்கை

இலூயிசு சாய் பிரவுன் லேன்கஷீரில் உள்ள ஓல்ட்ஹாம் பொது மருத்துவமனையில் பதிவாளர் ஜான் வெப்ஸ்டரின் திட்டமிட்ட அறுவைச் சிகிச்சை மகப்பேறு முறையின் மூலம் பிறந்தார். பிரவுனின் பிறப்பு எடையானது 2.608 கிலோவாகும்.  
நவம்பர் 10, 1977 இல், லெஸ்லி பிரவுன் இந்த நடைமுறைக்கு உட்படுத்தப்பட்டார். பேட்ரிக் ஸ்டெப்டோ, ராபர்ட் எட்வர்ட்ஸ் மற்றும் ஜீன் பூர்டி ஆகியோரால் உருவாக்கப்பட்ட வெளிச் சோதனை முறை கருக்கட்டல் முறையில் கருவூட்டப்பட்டார். கருக்கட்டப்பட்ட கரு செல்கள் பிளவுபடுவதை முதலில் கண்டுபிடித்தார் பூர்டி. இந்நுட்பத்திற்கா எட்வர்ட்சுக்கு 2010ஆம் ஆண்டில் மருத்துவத்திற்கான நோபல் பரிசு வழங்கப்பட்டது. ஊடகங்கள் பிரவுனை "சோதனைக் குழாய் குழந்தை" என்று குறிப்பிட்டிருந்தாலும், இவரது கருக்கட்டல் உண்மையில் கண்ணாடி தட்டில் நடந்தது. இவரது தங்கை, நடாலி பிரவுனும் நான்கு ஆண்டுகளுக்குப் பிறகு ஐவிஎஃப் மூலம் கருத்தரிக்கப்பட்டார். மேலும் ஐவிஎஃப் கருத்தரித்த பிறகு உலகின் நாற்பதாவது குழந்தையாக ஆனார். மே 1999 இல், நடாலி இயற்கை முறையில் குழந்தை ஒன்றைப் பெற்றெடுத்தார்.  
பிரவுனின் தந்தை 2006 இல் இறந்தார். இவரது தாயார் 2012ஆம் ஆண்டு ஜூன் 6ல் பிரிஸ்டல் ராயல் இன்ஃபர்மரியில் 64 வயதில்< பித்தப்பை நோய்த்தொற்றின் காரணமாக உயிரிழந்தார்.  
1978ஆம் ஆண்டில், பிரவுனின் பிறப்பு குறித்துக் கேட்கப்பட்டபோது வெனிஸின் தேசபக்தர் கார்டினல் அல்பினோ லூசியானி (பின்னர் போப் ஜான் பால் I), செயற்கை கருவூட்டல் பெண்களை "குழந்தை தொழிற்சாலைகளாக" பயன்படுத்த வழிவகுக்கும் சாத்தியம் குறித்துக் கவலை தெரிவித்தார். ஆனால் குழந்தையின் பெற்றோரைக் கண்டிக்க மறுத்துவிட்டார். அவர்கள் குழந்தை ஒன்றைப் பெறுவதை விரும்புவதாகக் குறிப்பிட்டனர்.
# சினைமுட்டைத் தேர்வு

**சினை முட்டைத் தேர்வு** (Oocyte selection) என்பது வெளிச்சோதனை முறை கருக்கட்டலின் செயல்முறையில் ஒன்றாகும். அதிக அளவில் கருக்கட்டல் வெற்றியினை மேற்கொள்ள இது உதவுகிறது. கரு தேர்வு கருவுற்ற பின் நடைபெறுவதால், சினை முட்டைத் தேர்வு கருமுட்டைத் தேர்விற்கு முந்தியது.
# சினைமுட்டைத் தேர்வு

## நுட்பங்கள்

இம்முறையில் குரோமோசோம்கள் மதிப்பிடப்படுகிறது. மெட்டா நிலை 2ல் தேர்ந்தெடுக்கப்பட்ட சினை முட்டை மெட்டா நிலை 1ல் பெறப்பட்ட சினைமுட்டைகளைவிட நல்ல பலன் தருகின்றன.  
கருவின் புறத்தோற்றத்தின் அடிப்படையில் சினை முட்டையின் பண்பினை ஒளி அல்லது துருவப்படுத்தப்பட்ட ஒளி நுண்ணோக்கி மூலம் காணலாம். சமீபத்திய ஆய்வு வெளியீடுகளில் உருவவியல் அம்சங்களின் முன் கணிப்பு மதிப்பில் தெளிவான போக்கு இல்லை என்பதாகும். சோனா பெலிசிடாவில் மேற்கொள்ளப்பட்ட ஆய்வுகள் சில குறிப்பிட்ட தகவல்களைத் தருவதாக உள்ளன.  
துருவ உடல்களில் மேற்கொள்ளப்படும் மூலக்கூறு பகுப்பாய்வு, முன்கூட்டியே மரபணு பரிசோதனைகள் சில பயன்பாடுகளைக் கொண்டுள்ளன.
# அஜய் சக்ரவர்த்தி

**பண்டிட் அஜய் சக்ரவர்த்தி** (Pandit Ajoy Chakrabarty) (பிறப்பு: திசம்பர் 25, 1952) இவர் ஓர் இந்திய இந்துஸ்தானி இசைப் பாடகராவார். இவருக்கு 2020 ஆம் ஆண்டில் இந்தியாவின் மூன்றாவது மிக உயர்ந்த குடிமை விருதான பத்ம பூசண் விருது வழங்கப்பட்டது.
# அஜய் சக்ரவர்த்தி

## ஆரம்பகால வாழ்க்கை

சக்ரவர்த்தி மேற்கு வங்காளத்தின் கொல்கத்தாவில் பிறந்தார். பிரிவினையின் போது இவரது தந்தை வங்காளதேசத்தின் மைமன்சிங்கில் இருந்து இந்தியாவுக்குச் வந்து இரண்டு மகன்களையும் சியாம்நகரில் வளர்த்தார். இவரது தம்பி சஞ்சய் சக்ரவர்த்தியும் ஒரு பாடலாசிரியராகவும், இசையமைப்பாளராகவும் இருக்கிறார்.